London va Nyu-Yorkdagi birjalarda neft narxlarida o‘sish qayd etildi. Londondagi ICE Futures birjasida Brent turidagi neft narxi 3,35 foizga oshgan va bir barreli 38,18 dollarni tashkil etgan. WTI nefti narxi Nyu-York tovar birjasidagi (NYMEX) savdolarda 1,96 foizga oshib, 1 barreli uchun 37,77 dollarga yetgan. Bloomberg agentligi ma’lumotiga ko‘ra, Saudiya Arabistoni va Eron OPeK mamlakatlari ichida neft qazib olish hajmi ko‘rsatkichlari bo‘yicha mos ravishda birinchi va beshinchi o‘rinlarda qayd etilgan.